
ΠΑΝΕΛΛΗΝΙΟ  ΣΩΜΑΤΕΙΟ  ΘΕΑΤΡΟΥ  ΣΚΙΩΝ   Τζώρτζ  6  ΑΘΗΝΑ 106.77  (3820586


Τεύχος  9                          ΕΚΤΑΚΤΟ ΤΕΥΧΟΣ                  ΣΕΠΤΕΜΒΡΗΣ 1996

Τιμητικές συντάξεις

στους καραγκιοζοπαίκτες
Με κοινή απόφαση των Υπουργών Πολιτισμού κου Σταύρου Μπένου και Οικονομικών Αλέκου Παπαδόπουλου παρέχεται ΙΣΟΒΙΑ ΜΗΝΙΑΙΑ ΣΥΝΤΑΞΗ στους Καραγκιοζοπαίκτες και άλλους καλλιτέχνες ύψους 150.000 δρχ τον μήνα, ανεξάρτητα αν παίρνουν και άλλη σύνταξη.

Έτσι η κυβέρνηση του ΠΑ.ΣΟ.Κ. ικανοποιεί ένα από τα δύο κυριότερα αιτήματα του Σωματείου μας κάνοντας πράξη, την υπόσχεση που μας έδωσε πέρσι ο προκάτοχος του κου Μπένου στο Υπουργείο Πολιτισμού κος Θάνος Μικρούτσικος.

Συγκεκριμένα: στην εφημερίδα της Κυβέρνησης αριθμός 189 της 20 Αυγούστου 1996 δημοσιεύθηκε ο νόμος με αριθμό 2435 με τίτλο «για επέκταση των τιμητικών συντάξεων και άλλες διατάξεις» ο οποίος μεταξύ άλλων αναφέρει ότι δίνεται τιμητική σύνταξη στους:

«... Ζ. Λαϊκούς καλλιτέχνες, ιδίως καραγκιοζοπαίκτες και ξυλογλύπτες.

2. Από τα παραπάνω πρόσωπα δικαιούνται σύνταξη οι έχοντες προσφέρει διακεκριμένες υπηρεσίες στην  ανάπτυξη των γραμμάτων ή των τεχνών και έχουν συμπληρώσει το 65ο έτος της ηλικίας τους. Σε όσους από τους δικαιούχους  τα ατομικά ετήσια εισοδήματά τους υπερβαίνουν  το ποσό των 6.000.000 δρχ. αντί της τιμητικής σύνταξης , χορηγείται εφάπαξ χρηματικό βραβείο 2.000.000 δρχ. και τιμητικό δίπλωμα που υπογράφεται από τον Υπουργό Πολιτισμού. Τα ως άνω ποσά αναπροσαρμόζονται  με απόφαση του Υπουργού πολιτισμού.

Οι συντάξεις που χορηγούνται κατά τον παρόντα νόμο δεν μπορούν να υπερβαίνουν για το σύνολο των παραπάνω κατηγοριών  τις 100 για κάθε έτος.

Συνέχεια στην επόμενη σελίδα

Τιμητικές εκδηλώσεις του Σωματείου μας
Το Πανελλήνιο Σωματείο Θεάτρου Σκιών, θέλοντας να τιμήσει τους Δήμους που προσφέρουν στην τέχνη του Θεάτρου Σκιών, οργανώνοντας  το καλοκαίρι παραστάσεις Καραγκιόζη στις περιοχές τους με μόνιμο ή σχεδόν μόνιμο χαραχτήρα, χρησιμοποιώντας μέλη του στις παραστάσεις αυτές, αποφάσισε για φέτος να τιμήσει τους Δήμους: Κερατσινίου, Λουτρακίου, και Πειραιά.

Πιστεύουμε, ότι αυτή η ενέργειά μας θα επιβραβεύσει την προσφορά των δήμων αυτών αφ’ ενός και αφ’ εταίρου πιθανόν να δημιουργήσει μιμητές και άλλους δήμους.

Το πρόγραμμα των εκδηλώσεων αυτών έγινε ως εξής.

Παρασκευή 23 Αυγούστου 

ΔΗΜΟΣ ΚΕΡΑΤΣΙΝΙΟΥ
 Χώρος Πλατεία Κύπρου, έναντι Δημαρχείου Κερατσινίου.  Καραγκιοζοπαίκτης Πάνος Καπετανίδης
Τρίτη 27 Αυγούστου ΔΗΜΟΣ ΛΟΥΤΡΑΚΙΟΥ Δημοτικό Θέατρο Σκιών παραλία Λουτρακίου. Καραγκιοζοπαίκτης Διονύσης Λέντερης.

Συνέχεια στην επόμενη σελίδα 

Τιμητικές συντάξεις

 στους Καραγκιοζοπαίκτες

Συνέχεια από την πρώτη Σελίδα
Εάν δεν συμπληρωθεί μια χρονιά  ο αριθμός αυτός με δικαιούχους, το υπόλοιπο μεταφέρεται στο αμέσως επόμενο έτος, κατά κατηγορία δικαιούχων.

3.α. Για την συνδρομή των προϋποθέσεων  της προηγούμενης παραγράφου αποφαίνεται  οριστικώς μέχρι 30 Ιουνίου κάθε χρόνο  επταμελής  επιτροπή  με την ονομασία «Επιτροπή συνταξιοδότησης  συγγραφέων  και καλλιτεχνών» που διορίζεται και συγκροτείται με απόφαση του 
Οι κατ’ έτος απονεμόμενες συντάξεις κατανέμονται (σ.σ. για τους σκηνοθέτες, ηθοποιούς σκηνογράφους Υπουργού Πολιτισμού για τριετή θητεία από προσωπικότητες των Τεχνών και των γραμμάτων.

Η απόφαση αυτή υπόκειται σε έγκριση της επιτροπής  Μορφωτικών Υποθέσεων της Βουλής....»

«....Η επιτροπή λαμβάνει υπόψη της τις εισηγήσεις των ειδικών πενταμελών επιτροπών...» «.....Οι επιτροπές αυτές συνέρχονται το πρώτο τετράμηνο κάθε έτους προκειμένου να εξετάσουν τις αιτήσεις που υποβλήθηκαν το προηγούμενο έτος και περατώνουν το έργο τους μέχρι τις 30 Απριλίου κάθε έτους.» .... 

«4. Το ποσό της σύνταξης που προβλέπεται καθορίζεται εφεξής  ότι είναι ίσο με τα ογδόντα εκατοστά (80%) του βασικού μισθού του πρώτου μισθολογικού κλιμακίου όπως ισχύει κάθε φορά για τους δημοσίους πολιτικούς υπαλλήλους.» (σ.σ 150.000 δρχ.)

«Η διαδικασία για την αναγνώριση του δικαιώματος για την χορήγηση σύνταξης κατά τις διατάξεις του νόμου αυτού, αρχίζει ύστερα από αίτηση του ενδιαφερομένου προς την επιτροπή. Σε εξαιρετικές περιπτώσεις  η διαδικασία μπορεί να αρχίσει και με σχετική πρόταση του Γενικού γραμματέα του Υπουργείου Πολιτισμού προς την επιτροπή. Στην περίπτωση αυτή η χορήγηση της σύνταξης μπορεί να γίνει και για πρόσωπα που δεν έχουν συμπληρώσει το 65ο έτος της ηλικίας τους, εφόσον συντρέχουν σοβαροί λόγοι υγείας ή φυσικής αδυναμίας άσκησης του καλλιτεχνικού επαγγέλματος.

Η καταβολή της σύνταξης αρχίζει από την 1η του επόμενου  μήνα της υποβολής της αίτησης ή της πρότασης».  

Η ετήσια επιβάρυνση του κρατικού προϋπολογισμού από τις συντάξεις στους καλλιτέχνες όλων των κλάδων ανέρχεται στο ποσό των 230 εκατομμυρίων δραχμών.

Τιμητικές εκδηλώσεις του Σωματείου μας

Συνέχεια από την Πρώτη σελίδα
Τετάρτη 4 Σεπτέμβρη ΔΗΜΟΣ ΠΕΙΡΑΙΑ
Θέατρο Πλαζ Βοτσαλάκια, Σπηλιά Παρασκευά, Καστέλα, 

Καραγκιοζοπαίκτης Βάγγος
Στις εκδηλώσεις έγιναν ομιλίες, με αναφορά στην ιστορία των παραστάσεων στον συγκεκριμένο χώρο, και προβολή σλάιντς με την Παγκόσμια ιστορία του Θεάτρου Σκιών, ενώ αναμνηστική πλακέτα παρέλαβαν οι αντιδήμαρχοι Κερατσινίου και Λουτρακίου και ο δήμαρχος Πειραιά Στέλιος Λογοθέτης.

Στο Κερατσίνι, πρώτη εκδήλωση, φέτος συμπληρώνονται  5 χρόνια όπου σε 4 γειτονιές κάθε καλοκαίρι δίνονται 30 παραστάσεις με τον γενικό τίτλο «30 λαϊκές βραδιές με τον Καραγκιόζη» Εκεί, ο Κερατσινιώτης καραγκιοζοπαίκτης Πάνος Καπετανίδης δίνει τον καλύτερο εαυτό του, προσφέροντας μια νότα δροσιάς και κεφιού στους κατοίκους του Κερατσινίου, και όχι μόνο.

 Εκεί, στην Πλατεία Κύπρου, απέναντι από το Δημαρχείο Κερατσινίου, την Παρασκευή 23 Αυγούστου το Πανελλήνιο Σωματείο Θεάτρου Σκιών παρέδωσε στον αντιδήμαρχο επί των πολιτιστικών κ. Διονύση Θεοχάρη, τιμητική πλακέτα με το έμβλημα του ιστορικού Σωματείου των καραγκιοζοπαικτών.

Στην εκδήλωση μίλησε και ο Κερατσινιώτης λογοτέχνης Αλέκος Χρυσοστομίδης, παλιός θεατρώνης του ομώνυμου «θεάτρου Χρυσοστομίδη», όπου για αρκετά χρόνια (από το 1957 μέχρι πού έκλεισε), φιλοξένησε τους καλύτερους Καραγκιοζοπαίκτες της εποχής, κάνοντας μάλιστα ρεκόρ εισιτηρίων.

Στο Λουτράκι την Τρίτη 27 Αυγούστου στο θέατρο του Δήμου όπου για οχτώ χρόνια δίνει παραστάσεις το μέλος μας Διονύσης Λέντερης δόθηκε αναμνηστικό δίπλωμα στην Δημοτική Επιχείρηση  Πολιτιστικής Ανάπτυξης Λουτρακίου - Περαχώρας καθώς και στον Πρόεδρό της ενώ η αντιδήμαρχος Λουτρακίου παρέλαβε την τιμητική πλακέτα του Σωματείου μας υποσχόμενη ότι ο δήμος θα διατηρήσει το θέατρο σκιών στο Λουτράκι. Αναφορά έγινε και στον μεγάλο καραγκιοζοπαίκτη Κώστα Καρεκλά (Νταμαδάκη) ο οποίος επί σειρά ετών διασκέδαζε τους κατοίκους και παραθεριστές του Λουτρακίου.

Τον Δήμο Πειραιά για την πολύτιμη προσφορά του στο Θέατρο Σκιών τίμησε το Σωματείο μας  την ΤΕΤΑΡΤΗ  4 ΣΕΠΤΕΜΒΡΗ ώρα, στο ένα από τα δύο μόνιμα στέκια της Δημοτικής Σκηνής Θεάτρου Σκιών,  στο «Θέατρο Πλαζ Βοτσαλάκια», (Σπηλιά Παρασκευά), Καστέλα. Εκεί παίζει ο επίτιμος πρόεδρός  και αντιπρόεδρος του Δ.Σ. του Σωματείου μας Βάγγος.

Στον Δήμαρχο Πειραιά κ. Στέλιο Λογοθέτη το Σωματείο μας απένειμε τιμητική πλακέτα με το έμβλημά του, ενώ έγινε αναφορά σε ιστορικά στοιχεία για το θέατρο Σκιών στον Πειραιά. 

Πάνε σχεδόν 30 χρόνια όπου ο Καραγκιοζοπαίκτης Βάγγος  με τον Καραγκιόζη του διασκεδάζει γενιές Πειραιωτών μέσα από την Δημοτική σκηνή Θεάτρου Σκιών.  Ξεκινώντας από την «Πλατεία Πηγάδας» κατόπι κοντά στην καφετέρια «Ιππόκαμπος» και μετά στο «ΔΥΡΟ» έδινε  παραστάσεις τις μισές μέρες της βδομάδας όλο το καλοκαίρι. Για τις υπόλοιπες μέρες, υπήρχε η κινητή σκηνή , στημένη στην πλατφόρμα ενός παλιού φορτηγού (που από πρόπερσι αποσύρθηκε), δίνοντας παραστάσεις στις υπόλοιπες γειτονιές του Πειραιά. 

Σήμερα ο Δήμος Πειραιά διατηρεί δυο στέκια Θεάτρου Σκιών: Ένα αυτό στην «Πλαζ Βοτσαλάκια, όπου δίνονται παραστάσεις Τετάρτη Σάββατο και Κυριακή, και ένα στο «Θέατρο των γραμμών» στα σύνορα παλιάς Κοκκινιάς - Καμινίων. Όπου δίνονται παραστάσεις Δευτέρα και Πέμπτη, όλο το καλοκαίρι.

Στο κατάμεστο από κόσμο θέατρο την τιμητική πλακέτα παρέλαβε ο ίδιος ο Δήμαρχος Στέλιος Λογοθέτης, ο οποίος στην σύντομη ομιλία του ευχαρίστησε τον Βάγγο για τα ωραία παιδικά χρόνια που του χάρισε, μιας και από τον Βάγγο έχει τα πρώτα ακούσματα του Καραγκιόζη. 

Υποσχέθηκε δε στο Σωματείο μας ότι θα διαθέσει ένα από τα νεοκλασικά ακίνητα ιδιοκτησίας του Δήμου Πειραιά για την στέγαση Μουσείου Θεάτρου Σκιών.

. 

Ο Καραγκιόζης σε «ΤΗΛΕΚΑΡΤΑ»

Μ

ετά από ενέργειες του Σωματείου ο Ο.Τ.Ε. έκανε δεκτό το αίτημά μας για να εντάξει σε τηλεκάρτα σχέδιο με φιγούρες του Καραγκιόζη.

Μετά την ανακοίνωση στο προηγούμενο τεύχος για την φιλοτέχνηση μακέτας για την τηλεκάρτα, εκδήλωσαν ενδιαφέρον οι Κ. Μακρής Π. Καπετανίδης και Γ. Αλιμπέρτης των οποίων οι μακέτες φωτογραφήθηκαν σε σλάιντς και παραδόθηκαν και οι τρεις στο συγκεκριμένο τμήμα του Ο.Τ.Ε. για την τελική επιλογή και έκδοση. 

Τα γραφεία μας 

ανοίγουν

Τ

α γραφεία του Σωματείου μας θα είναι ανοικτά κάθε Σάββατο όλο τον Οκτώβρη και ώρα 10 μέχρι 12 το πρωί 

Με την ευκαιρία σας θυμίζουμε ότι λειτουργεί και η ΔΑΝΕΙΣΤΙΚΗ ΒΙΒΛΙΟΘΗΚΗ.

Φροντίστε για την αυτομόρφωσή σας 

Γενική συνέλευση και εκλογές 

Τ

ακτική γενική Συνέλευση του Σωματείου και εκλογές για την ανάδειξη νέου Διοικητικού Συμβουλίου και Ελεγκτικής Επιτροπής θα γίνει στα τέλη Οκτωβρίου με αρχές Νοεμβρίου 1996 

Όσοι ενδιαφέρονται να πάρουν μέρος στις εκλογές, παρακαλούνται αφού εκπληρώσουν τις ταμειακές τους υποχρεώσεις να καταθέσουν αίτηση στο Δ.Σ. τις ημέρες και ώρες που ανοίγουν τα γραφεία.

Ένας χρόνος χωρίς τον Θέμη

Στις 23 Αυγούστου συμπληρώθηκε ένας χρόνος από την ημέρα που ο αγαπημένος μας Θέμης Καράμπαλης έφυγε από κοντά μας.

Η φωνή του όμως μας συντροφεύει όλους στις παραστάσεις μας μέσα από τις ηχογραφήσεις των τραγουδιών του. 

Το Σωματείο μας αποφάσισε και μετέφερε τα καλύτερα από τα τραγούδια που τραγούδησε με την λαϊκή ορχήστρα του στην τηλεόραση , στην παραγωγή «και μιλάει και λαλάει», που είναι και το «κύκνειο άσμα» του, σε DAT TAPE για να τα αξιοποιήσει σε όφελος της μνήμης και της τέχνης που υπηρέτησε.

